Structured Data Across Wikimedia/SLIS announcement/ca

Desplegament a la Viquipèdia de suggeriments d'imatge a nivell de secció.
Hola a tothom des de l'equip de Dades estructurades de Wikimedia!

Durant el mes de juny es desplegarà a la vostra Viquipèdia una característica nova anomenada “Suggeriments d'imatge a nivell de secció” i ens agradaria saber què us sembla.

De manera similar als suggeriments d'imatge per a articles, funcionalitat que ja està disponible a la vostra Viquipèdia, la nova característica s'orienta a facilitar el procés d'afegir imatges en seccions concretes dels articles i està pensada per a col·laboradors experimentats. Per exemple, si una persona té més de 500 edicions fetes i ha editat o inclòs a la vostra llista de seguiment un article o conjunt d'articles específics, és candidata a rebre aquestes notificacions.

El nostre objectiu és incloure els suggeriments en les activitats de l'usuari a la Viquipèdia mitjançant notificacions setmanals, perquè així augmenta la probabilitat que revisi aquests suggeriments i hi afegeixi imatges seleccionades com a part del seu treball d'edició. Aquest nou conjunt de notificacions es combinarà amb les de suggeriments d'imatge sempre que sigui possible.

Els col·laboradors poden escollir modificar-ho amb l'editor de codi o amb l'editor visual, i poden revisar la imatge i la informació de l'article en la notificació. Si la volen deixar de rebre, la poden desactivar a les preferències.

Podeu llegir més sobre aquest flux de treball a la pàgina del projecte a MediaWiki (en anglès).

Si teniu comentaris o preguntes, us animem a deixar-los a la vostra pàgina de discussió local [] o a la meva pàgina de discussió.

Confio que aviat em direu què us sembla!